Benvolguts,

En la seva condició de compromissaris de la Previsió Terrassenca, Mutualitat de Previsió social a prima fixa, i d’acord amb el previst a l’article 24 els Estatuts Socials i a la Llei 10/2003 de 13 de juny, em plau comunicar-vos la convocatòria de la reunió de **l’Assemblea General** que tindrà lloc a les **19.00 hores** (18.30h en primera convocatòria)del dia **30 de juny de 2020**,  **a la Rambleta del pare Alegre, 2, de Terrassa.**

Els assembleistes compromissaris que ho desitgin i ho sol·licitin, podran assistir a l'Assemblea General per Videoconferència a l’empara de les mesures extraordinàries i excepcionals previstes en el Decret Llei 10/2020, de 27 de març, i la Nota Informativa de la Direcció General de Política Financera, Assegurances i Tresor de la Generalitat de Catalunya. Els assembleistes compromissaris que ho sol·licitin se'ls hi facilitarà un vincle per accedir per videoconferència a la sessió.

Respecte als compromissaris amb intenció d'assistir personalment a l'Assemblea i per tal de poder prendre les mesures convenients segons la normativa sanitària vigent, s'agrairà s'anunciï prèviament aquesta voluntat.

Els compromissaris podran manifestar la seva voluntat d'assistir a l'Assemblea de forma presencial o per videoconferència mitjançant comunicació escrita o personal en el domicili social.

Per a la celebració de l’esmentada reunió s’ha previst l’Ordre del Dia que tot seguit es transcriu, sens perjudici d’aquells altres assumptes que es considerin oportuns.

|  |
| --- |
| ***ORDRE DEL DIA*** |

|  |  |
| --- | --- |
| **Primer.-** | Lectura de les actes de l’assemblea anterior. |

|  |  |
| --- | --- |
| **Segon.-** | Informe del Sr. President. |

|  |  |
| --- | --- |
| **Tercer.-** | Lectura de l’informe anual de la Comissió de Control. |

|  |  |
| --- | --- |
| **Quart.-** | Examen i aprovació, si escau, dels comptes anuals auditats de l’exercici 2019 i dels comptes anuals consolidats. |

|  |  |
| --- | --- |
| **Cinquè.-** | Aprovació del resultat de l’exercici de 2019. |

|  |  |
| --- | --- |
| **Sisè.-** | Aprovació, si escau, de la gestió de la Junta Directiva. |

|  |  |
| --- | --- |
| **Setè.-** | Renovació parcial de la Junta Directiva. |

|  |  |
| --- | --- |
| **Vuitè.-** | Renovació de la Comissió de Control i acord sobre la seva retribució. |

|  |  |
| --- | --- |
| **Novè.-** | Ampliació de les funcions de la Comissió d'Auditoria Interna i Control (CAC) i modificació, si s'escau, de l'article 37ter dels Estatuts Socials. |

|  |  |
| --- | --- |
| **Desè.-** | Nomenament Auditor de Comptes. |

|  |  |  |
| --- | --- | --- |
| **Onzè.-** | Aprovació del pressupost del any 2020. |  |
|  |
| **Dotzè.-** | Designació de tres assembleistes per aprovar i signar l’Acta de la reunió, conforme l’Article 27 dels Estatuts. |

|  |  |
| --- | --- |
| **Tretzè.-** | Assumptes diversos. |

***DRET D’INFORMACIÓ:***

*De* conformitat amb l’establert en els articles 17 i 24 dels Estatuts, i article 11. C) de la Llei 10/2003, de 13 de juny, la informació corresponent als assumptes a tractar, està a disposició dels assembleistes compromissaris a les oficines de l’entitat, Passeig Compte d’Egara 1, de Terrassa.

En la confiança de comptar amb la seva assistència a la reunió, aprofitem l'avinentesa per a saludar-lo ben atentament,

EL PRESIDENT



Rafel Comellas i Martínez

Terrassa, 11 de juny de 2020.